Град Београд

Градска општина Чукарица

Kомисија за постављање привремених објеката, тезги и других покретних привремених објеката на територији Градске општине Чукарица, на основу члана 14 и 16 Одлуке о постављању привремених објеката на територији Града Београда („Сл. лист града Београда“ број 17/15, 43/15,71/15,126/16 и 26/19) и Плана постављања привремених објеката – киоска на подручју Градске општине Чукарица („Сл. лист града Београда“ број 8/21), расписује

**ЈАВНИ КОНКУРС**

**за одређивање корисника локација – места за постављање привремених објеката -киоска на подручју Градске општине Чукарица**

Планом постављања привремених објеката-киоска на подручју Градске општине Чукарица („Сл. лист града Београда“ број 8/21) предвиђено је 47 локација за постављање 47 привремених објеката-киоска на територији Градске општине Чукарица, тип објекта и бруто површина објекта.

Конкурс се расписује за одређивање корисника локација–места постављања привремених објеката–киоска на локацијама које су у Плану одређене бројевима од 1-47.

Конкурс се објављује 5. маја 2021. године.

Право учешћа на Конкурсу имају сва правна и физичка лица регистрована за обављање одговарајуће делатности и испуњавају услове утврђене Одлуком о постављању привремених објеката на територији Града Београда и конкурсном документацијом.

Учесници конкурса дужни су да уплате износ од 9.058,оо динара – „Остали приходи у корист нивоа општина“, за сваку локацију за коју конкуришу посебно, на рачун број 840-745151843-03, модел 97 , позив на број 65-011, прималац Градска општина Чукарица, а на име преузимања Конкурсне документације за постављање привременог објекта-киоска на подручју Градске општине Чукарица, уз навођење броја локације из Плана за коју се конкурише.

Преузимање Конкурсне документације за постављање привременог објекта-киоска на јавној површини на подручју Градске општине Чукарица може се извршити сваког радног дана током периода трајања Конкурса, у времену од 9 до 15 часова у канцеларији број 217 на првом спрату зграде Градске општине Чукарица, Ул. Шумадијски трг бр.2, Београд, уз прилагање доказа о уплати новчаног износа за преузимање Конкурсне документације за сваку локацију за коју се конкурише посебно.

Увид у графички прилог Плана може се извршити сваког радног дана током периода трајања Конкурса, у времену од 9 до 15 часова у канцеларији број 217, на првом спрату зграде Градске општине Чукарица, Ул. Шумадијски трг бр.2.

Пријаве се подносе Градској општини Чукарица, Комисији за постављање привремених објеката, тезги и других покретних привремених објеката на територији Градске општине Чукарица, Шумадијски трг бр. 2, 11030 Београд.

Пријаве се предају на писарници градске општине Чукарица или препорученом поштом, у затвореним ковертама, са назнаком „ПРИЈАВА ЗА ЛОКАЦИЈУ БР.\_\_\_\_ ПО РАСПИСАНОМ ЈАВНОМ КОНКУРСУ ЗА ПОСТАВЉАЊЕ ПРИВРЕМЕНИХ ОБЈЕКАТА-КИОСКА, НЕ ОТВАРАТИ,“ у року од 15 дана од дана објављивања Конкурса у дневном листу „Политика“, на интернет страници и огласној табли Градске општине Чукарица.

Учесници Конкурса могу конкурисати за више локација утврђених Планом постављања привремених објеката-киоска на подручју Градске општине Чукарица („Сл. лист града Београда“ број 8/21).

Пријава на Конкурс се подноси, за сваку локацију-место постављања привременог објекта-киоска, посебно, на прописаном обрасцу из Конкурсне документације.

Пријаве се попуњавају штампаним словима, читко, без исправки.

Неблаговремене, неуредне и непотпуне пријаве неће бити разматране.

Намена привремених објеката-киоска који се постављају је шалтерска продаја робе на мало или пружање услуга.

Радно време привремених објеката-киоска који се постављају на подручју Градске општине Чукарица одређује се у складу са позитивним законским прописима који регулишу ову област.

Услови које требе да испуне учесници на Конкурсу за одређивање корисника локација – места за постављање привремених објеката-киоска на подручју Градске општине Чукарица:

- за правна лица: да су регистровани за обављање одговарајуће делатности предвиђене Планом, са седиштем у граду Београду и да правном лицу није изречена мера забране обављања делатности

- за физичка лица: да су регистровани за обављање одговарајуће делатности предвиђене Планом на територији града Београда и да против физичког лица није покренута истрага, нити подигнута оптужница, односно да није покренут кривични поступак пред Првим, Другим, Трећим основним судом у Београду и Вишим судом у Београду.

Комисија за постављање привремених објеката, тезги и других покретних привремених објеката на територији Градске општине Чукарица извршиће бодовање на следећи начин:

1. 5 бодова добија учесник Конкурса који запошљава особе са инвалидитетом, сходно Закону о

 професионалној рехабилитацији и запошљавању особа са инвалидитетом (Сл.гласник РС број

 36/2009 и 32/2013);

2. 4 бода добија учесник Конкурса који запошљава 3 и више запослених;

3. 2 бода добија учесник Конкурса који има остварен већи пословни приход у 2019. години;

4. 3 бода добија учесник Конкурса који дуже од 5 (пет) година обавља, као претежну регистровану делатност, делатност утврђену Планом;

5. 15 бодова добија учесник Конкурса који је на претходном конкурсу Градске општине Чукарица био одређен за корисника привременог објекта-киоска на тој локацији, односно учесник који већ обавља делатност на предметној локацији;

Статусне промене учесника Конкурса, извршене након објаве Конкурса, а које могу бити од утицаја на бодовање пријава, неће бити узете у разматрање.

Правна и физичка лица, која су по претходном конкурсу имала решење о заузећу јавне површине постављањем привременог објекта, а инспекцијским надзором Комуналне инспекције Градске општине Чукарица је утврђено да су коришћење добијене локације уступали другим физичким или правним лицима за обављање делатности, о чему Комисија има евиденцију, биће дисквалификовани, односно њихове пријаве се неће разматрати.

У случају да након извршеног бодовања пријава за једну локацију, више учесника Конкурса има једнак број бодова, предност ће имати онај учесник Конкурса који запошљава већи број радника.

Уз пријаву на Конкурс правна лица подносе:

1. Доказ о уплати накнаде за преузимање конкурсне документације;

2. Решење Агенције за обављање привредне делатности РС о регистрацији као претежне делатности, делатност утврђене Планом а која ће се обављати у привременом објекту-киоску за који се конкурише;

3.Потврду о извршеној регистрацији за порески идентификациони број;

4. Потврду Привредног суда у Београду или другог надлежног органа да учеснику Конкурса није изречена мера забране обављања делатности;

5. Доказ да је/су код учесника Конкурса, на дан расписивања Јавног конкурса, у радном односу лице/а са инвалидитетом (M образац), и решење надлежног органа којим се утврђује степен инвалидитета (у случају да је код правног лица запослена особа/е са инвалидитетом);

6. Доказ да учесник Конкурса, на дан расписивања Јавног конкурса, има 3 или више запослених лица - М-А образац за сваког запосленог (у случају да учесник Конкурса има запослено 3 или више лица);

7. Годишњи финансијски извештај (биланс успеха) за 2019. годину;

8. Предходно одобрење надлежног органа учеснику Конкурса за заузеће јавне површине, односно за постављање привременог објекта-киоска на локацији за коју конкурише (у случају да учесник Конкурса поседује раније издато одобрење).

Уз пријаву на Конкурс физичка лица подносе:

1. Доказ о уплати накнаде за преузимање конкурсне документације;

2. Решење Агенције за обављање привредне делатности РС о регистрацији као претежне делатности, делатност утврђене Планом а која ће се обављати у привременом објекту-киоску за који се конкурише;

3. Потврду о извршеној регистрацији за порески идентификациони број;

4. Фотокопију/извод из личне карте

5. Потврду Првог основног суда у Београду да против тог лица није покренута истрага, нити подигнута оптужница, односно да није покренут кривични поступак пред Првим, Другим, Трећим основним судом у Београду и Вишим судом у Београду;

6. Доказ да је/су код учесника Конкурса, на дан расписивања Јавног конкурса, у радном односу лице/а са инвалидитетом, и решење надлежног органа којим се утврђује степен инвалидитета (у случају да је код физичког лица запослена особа/е са инвалидитетом);

7. Доказ да учесник Конкурса, на дан расписивања Конкурса, има 3 или више запослених лица, у ком случају се доставља М образац за сваког запосленог;

8. Годишњи финансијски извештај (биланс успеха) за 2019. годину или потврду пословне банке о оствареном укупном промету на пословном текућем рачуну за 2019. годину;

9. Предходно одобрење надлежног органа учеснику Конкурса за заузеће јавне површине, односно за постављање привременог објекта-киоска на локацији за коју конкурише (у случају да учесник Конкурса поседује раније издато одобрење);

Корисници одређени Одлуком Комисије, дужни су да:

- Сносе трошкове израде елабората – микролокацијске разраде локација – односно места постављања привремених објеката-киосака на јавним површинама на подручју Градске општине Чукарица, уплатом износа Градској општини Чукарица од 25.000,оо динара, на буџетски рачун „Остали приходи у корист нивоа општина“ број 840-745151843-03, број модела 97, са позивом на број 65-011, прималац Градска општина Чукарица; да привремени објекат-киоск поставе у складу са микролокацијском разрадом, као и да исту чувају у објекту и да је, на захтев, покажу надлежној инспекцији.

- Сносе трошкове прикључења објекта на инфраструктуру.

Привремени објекти постављају се за период важења Плана постављања привремених објеката-киосака на подручју Градске општине Чукарица, објављеног у „Службеном листу града Београда“ број 8/21 дана 5. марта 2021. године, а који је ступио на снагу осмог дана од дана објављивања, са периодом важења од 5 година.

Одлуку о одређивању корисника локација-места постављања привремених објеката-киоска на јавним површинама на подручју Градске општине Чукарица, Комисија је дужна да донесе у року од 8 дана од дана истека рока за подношење пријава.

Комисија ће учеснике Конкурса обавестити о Одлуци о одређивању корисника локација писменим путем, у року од 3 дана од дана доношења Одлуке, која ће бити објављена на интернет страници Градске општине Чукарица.

Учесник Конкурса има право приговора на Одлуку Комисије о одређивању корисника локација-места постављања привремених објеката-киоска на јавним површинама на подручју Градске општине Чукарица у року од 8 дана од дана пријема Одлуке. Приговор се подноси Већу Градске општине Чукарица.

По правоснажности Одлуке Комисије о одређивању корисника локација-места постављања привремених објеката-киоска на јавним површинама на подручју Градске општине Чукарица, одређени корисници су дужни да у року од 8 дана, од дана достављања Одлуке, поднесу захтев за издавање одобрења за постављање привременог објекта-киоска на јавној површини на подручју Градске општине Чукарица. Захтев се подноси Одељењу за грађевинске и комуналне послове и координацију инвестиционог пројектовања – Одсеку за комуналне послове Градске општине Чукарица, уз доказ о уплати накнаде Градској општини Чукарица за трошкове израде елабората-микролокацијске разраде локације.

Уколико корисник, који је одређен Одлуком Комисије као корисник локације-места постављања привременог објекта-киоска, не поднесе захтев за издавање одобрења за постављање привременог објекта-киоска у року од 8 дана од дана достављања Одлуке, сматраће се да је одустао од захтева, те ће се као корисник предметне локације одредити другорангирани подносилац захтева за ту локацију по броју бодова, а уколико нема других захтева за предметну локацију, расписаће се нови Конкурс за ту локацију.

Корисници објекта су дужни да објекат користе и делатност обављају у складу са Одлуком о постављању привремених објеката на територији Града Београда („Сл. лист града Београда“ број 17/15, 43/15,71/15,126/16 и 26/19), Планом постављања привремених објеката – киоска на подручју Градске општине Чукарица („Сл. лист града Београда“ број 8/21) и донетим решењем.

Корисницима објекта није дозвољено да, било којим правним послом, омогуће другом физичком или правном лицу коришћење локација-места за постављање привремених објеката-киоска за које им је издато одобрење.

ЛОКАЦИЈЕ И ОБЈЕКТИ:

ЛОКАЦИЈА 1.

Баново брдо, Пожешка улица на углу са Зрмањском улицом, код зграде бр. 20а

Oбјекат 1: киоск, тип "НБК 15 C-Б", бруто површина 8,5 м2

ЛОКАЦИЈА 2.

Баново брдо, улица Козачинског на углу са Пожешком улицом, ка згради РК „Бетекс”

Oбјекат 1: киоск, тип "НБК 15 C-Б", бруто површина 8,5 м2

ЛОКАЦИЈА 3.

Баново брдо, Пожешка улица, код стајалишта ЈГС-а испред зграде бр. 97

Oбјекат 1: киоск, тип "НБК 15 C-Б", бруто површина 8,5

ЛОКАЦИЈА 4.

Баново брдо, Пожешка улица, окретница трамваја

Oбјекат 1: киоск, тип "НБК 15", бруто површина 10,5

ЛОКАЦИЈА 5.

Баново брдо, Кировљева улица, код стајалишта ЈГС-а, испред зграде бр. 3

Oбјекат 1: киоск, тип "НБК 15 C-А", бруто површина 6,5

ЛОКАЦИЈА 6.

Баново брдо, улица Стеве Тодоровића, код улице Жарка Вуковића Пуцара

Oбјекат 1: киоск, тип "НБК 15 C-Б", бруто површина 8,5

ЛОКАЦИЈА 7.

Баново брдо, Љешка улица, код зграде бр. 110

Oбјекат 1: киоск, тип "НБК 15 C-Б", бруто површина 8,5

ЛОКАЦИЈА 8.

Баново брдо, улица Благоја Паровића, код стајалишта ЈГС-а испред зграде бр. 19

 Oбјекат 1: киоск, тип "НБК 15 C-А", бруто површина 6,5

ЛОКАЦИЈА 9.

Баново брдо, улица Благоја Паровића на углу са Жарковачком ул., код стајалишта ЈГС-а ка центру града

Oбјекат 1: киоск, тип "НБК 15 C-А", бруто површина 6,5

ЛОКАЦИЈА 10.

Баново брдо,Ул. Благоја Паровића на углу са Жарковачком ул., код стајалишта ЈГС-а од центра града

Oбјекат 1: киоск, тип "НБК 15 C-А", бруто површина 6,5

ЛОКАЦИЈА 11.

Баново брдо,Ул. Радничка,код стајалишта ЈГС-а ка центру града, код зграде Лазаревачки друм бр. 1

Oбјекат 1: киоск, тип "НБК 15 C-Б", бруто површина 8,5

ЛОКАЦИЈА 12.

Баново брдо, Радничка улица, код стајалишта ЈГС-а од центра града, код улице Обалских радника

Oбјекат 1: киоск, тип "НБК 15 C-Б", бруто површина 8,5

ЛОКАЦИЈА 13.

Баново брдо, улица Стевана Ђурђевића Трошаринца, између зграда бр. 1 и бр. 3

Oбјекат 1: киоск, тип "НБК 15 C-Б", бруто површина 8,5

ЛОКАЦИЈА 14.

Жарково, Трговачка улица, код стајалишта ЈГС-а испред зграде бр. 1-3

Oбјекат 1: киоск, тип "НБК 15 C-Б", бруто површина 8,5

ЛОКАЦИЈА 15.

Жарково, Трговачка улица, код стајалишта ЈГС-а, испред зграде бр. 14

Oбјекат 1: киоск, тип "НБК 15 C-Б", бруто површина 8,5

ЛОКАЦИЈА 16.

Жарково, Трговачка улица, код стајалишта ЈГС-а ка центру града и Јабланичке улице

Oбјекат 1: киоск, тип "НБК 15 C-Б", бруто површина 8,5

ЛОКАЦИЈА 17.

Жарково, улица Поручника Спасића и Машаре, на углу са Водоводском улицом, код зграде бр. 28

Oбјекат 1: киоск, тип "НБК 15 C-Б", бруто површина 8,5

ЛОКАЦИЈА 18.

Жарково, улица Поручника Спасића и Машаре, код зграде бр. 16

Oбјекат 1: киоск, тип "НБК 15 C-А", бруто површина 6,5

ЛОКАЦИЈА 19.

Беле воде, улица Мате Јерковића, код стајалишта ЈГС-а испред зграде бр. 1

Oбјекат 1: киоск, тип "НБК 15 C-А", бруто површина 6,5

ЛОКАЦИЈА 20.

Беле воде, окретница аутобуске линије бр. 51

Oбјекат 1: киоск, тип "НБК 15 C-А", бруто површина 6,5

ЛОКАЦИЈА 21.

Жарково, Космајска улица, код зграде бр. 56

Oбјекат 1: киоск, тип "НБК 15 C-Б", бруто површина 8,5

ЛОКАЦИЈА 22.

Жарково, Церски венац, плато окретнице ЈГС-а

Oбјекат 1: киоск, тип "НБК 15 C-А", бруто површина 6,5

ЛОКАЦИЈА 23.

Железник, улица Лоле Рибара, непарна страна, на углу са улицом Радних акција

Oбјекат 1: киоск, тип "НБК 15 C-Б", бруто површина 8,5

ЛОКАЦИЈА 24.

Железник, улица Радних акција, код зграде бр. 56

Oбјекат 1: киоск, тип "НБК 15 C-Б", бруто површина 8,5

ЛОКАЦИЈА 25.

Железник, улица Даринке Радовић, код стајалишта ЈГС-а, преко пута поште

Oбјекат 1: киоск, тип "НБК 15 C-Б", бруто површина 8,5

ЛОКАЦИЈА 26.

Сремчица, улица Жила Верна, десни угао прилаза пијаци

Oбјекат 1: киоск, тип "НБК 15 C-Б", бруто површина 8,5

ЛОКАЦИЈА 27.

Сремчица, Београдска улица, између парка и зграде бр. 157

Oбјекат 1: киоск, тип "НБК 15 C-А", бруто површина 6,5

ЛОКАЦИЈА 28.

Сремчица, Београдска улица, десно од зграде бр. 157

Oбјекат 1: киоск, тип "НБК 15 C-А", бруто површина 6,5

ЛОКАЦИЈА 29.

Умка, улица 13. октобра, на углу са улицом Миленије Ивановић

Oбјекат 1: киоск, тип "НБК 15 C-Б", бруто површина 8,5

ЛОКАЦИЈА 30.

Остружница, Савска улица, на углу са Карађорђевом улицом, код зграде бр. 1

Oбјекат 1: киоск, тип "НБК 15 C-Б", бруто површина 8,5

ЛОКАЦИЈА 31.

Велика Моштаница, улица 10. октобра, испред зграде Поште

Oбјекат 1: киоск, тип "НБК 15 C-Б", бруто површина 8,5

ЛОКАЦИЈА 32.

Савска магистрала, код „Фаст парка“

Oбјекат 1: киоск, тип "НБК 15 C-Б", бруто површина 8,5

ЛОКАЦИЈА 33.

Баново брдо, Пожешка улица, испред зграде бр. 65

Oбјекат 1: киоск, тип "НБК 15 C-А", бруто површина 6,5

ЛОКАЦИЈА 34.

Чукаричка падина, Радничка улица, наспрам зграде бр. 25

Oбјекат 1: киоск, тип "НБК 15 C-А", бруто површина 6,5

ЛОКАЦИЈА 35.

Баново брдо, улица Требевићка, преко пута зграде бр. 17-19

Oбјекат 1: киоск, тип "НБК 15 C-А", бруто површина 6,5

ЛОКАЦИЈА 36.

Рушањ, на улазу у парк, код стајалишта ЈГС-а, линија 531, у правцу Бановог брда

Oбјекат 1: киоск, тип "НБК 15 C-А", бруто површина 6,5

ЛОКАЦИЈА 37.

Жарково, улица Ратка Митровића бр. 105, код поште

 Oбјекат 1: киоск, тип "НБК 15 C-Б", бруто површина 8,5

ЛОКАЦИЈА 38.

Видиковац, угао улица кнеза Вишеслава и Ратка Митровића

Oбјекат 1: киоск, тип "НБК 15 C-Б", бруто површина 8,5

ЛОКАЦИЈА 39.

Баново брдо, улица Петра Мартиновића, испред зграде бр. 37, код ресторана ,,Српска кућа”, испред степеница

Oбјекат 1: киоск, тип "НБК 15 C-А", бруто површина 6,5

ЛОКАЦИЈА 40.

Видиковац, улица Кнеза Вишеслава, испред зграде бр. 120

Oбјекат 1: киоск, тип "НБК 15 C-Б", бруто површина 8,5 м2

ЛОКАЦИЈА 41.

Железник, улица Лоле Рибара бр. 154, између две станице ЈГС-а, код ,,ЕФГ” банке

Oбјекат 1: киоск, тип "НБК 15 C-Б", бруто површина 8,5 м2

ЛОКАЦИЈА 42.

Сремчица, улица Жила Верна иза броја 15

Oбјекат 1: киоск, тип "НБК 15 C-Б", бруто површина 8,5 м2

ЛОКАЦИЈА 43.

Сремчица, угао улица Жила Верна и Дворжакове

Oбјекат 1: киоск, тип "НБК 15 C-Б", бруто површина 8,5 м2

ЛОКАЦИЈА 44.

Жарково, Репишка улица, испред зграде бр. 58

Oбјекат 1: киоск, тип "НБК 15 C-А", бруто површина 6,5 м2

ЛОКАЦИЈА 45.

Жарково, улица Илије Ђуричића, испред зграде Трговачка бр. 30

Oбјекат 1: киоск, тип "НБК 15 C-А", бруто површина 6,5 м2

ЛОКАЦИЈА 46.

Видиковац, угао улица кнеза Вишеслава и пилота Михајла Петровића, преко пута Мек Доналдса

Oбјекат 1: киоск, тип "НБК 15 C-Б", бруто површина 8,5 м2

ЛОКАЦИЈА 47.

Баново брдо, Пожешка улица, код зграде бр.50

Oбјекат 1: киоск, тип "НБК 15 C-Б", бруто површина 8,5 м2